
VENDIM
Nr. 352, datë 13.5.2026

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA “REZIDENCA E AMBASADORIT TË REPUBLIKËS ITALIANE NË REPUBLIKËN E SHQIPËRISË”

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë pronë private për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga “Rezidenca e Ambasadorit të Republikës Italiane, në Republikën e Shqipërisë”.
2. Shpronësimi bëhet në favor të shtetit, në përgjegjësi administrimi të Ministrisë për Evropën dhe Punët e Jashtme.
3. Pronarët e pasurive të paluajtshme, pronë private, që shpronësohen, kompensohen në vlerë të plotë, sipas masës përkatëse, që paraqitet në tabelën që i bashkëlidhet këtij vendimi, për pasuritë e llojit “truall” dhe “ndërtesë”, me një vlerë të përgjithshme prej 459 279 249.30 (katërqind e pesëdhjetë e nëntë milionë e dyqind e shtatëdhjetë e nëntë mijë e dyqind e dyzet e nëntë pikë tridhjetë) lekësh.
4. Vlera e përgjithshme e shpronësimit, prej 459 279 249.30 (katërqind e pesëdhjetë e nëntë milionë e dyqind e shtatëdhjetë e nëntë mijë e dyqind e dyzet e nëntë pikë tridhjetë) lekësh, përballohet nga buxheti i shtetit, llogaria “Fondi i shpronësimeve”, në Bankën e Shqipërisë.
5. Vlera e shpenzimeve procedurale, në masën 70 000 (shtatëdhjetë mijë) lekë, përballohet nga buxheti i Ministrisë për Evropën dhe Punët e Jashtme 
6. Shpronësimi fillon menjëherë pas botimit të këtij vendimi në “Fletoren zyrtare” dhe afati i përfundimit të shpronësimit është brenda 3 (tre) muajve nga data e hyrjes në fuqi të këtij vendimi.
7. Pronarët e pasurive të paluajtshme, pronë private, të pasqyruar në tabelën që i bashkëlidhet këtij vendimi, kompensohen, për efekt shpronësimi, pasi të kenë paraqitur dokumentacionin justifikues për likuidim pranë Agjencisë Shtetërore për Shpronësimin.
8. Agjencia Shtetërore për Shpronësimin kryen procedurat për likuidimin e pronarëve të shpronësuar, sipas përcaktimeve të bëra në këtë vendim. 
9. Afati i fillimit dhe i përfundimit të punimeve është në përputhje me afatet e parashikuara nga Ministria për Evropën dhe Punët e Jashtme.
10. Agjencia Shtetërore e Kadastrës, Drejtoria Vendore Tiranë Jug, brenda 30 (tridhjetë) ditëve nga data e miratimit të këtij vendimi, nis procedurat për hedhjen e gjurmës së projektit mbi hartën kadastrale, sipas planimetrisë së shpronësimit të miratuar, dhe regjistron aktin e kalimit të pronësisë në favor të shtetit, në përgjegjësi administrimi të Ministrisë për Evropën dhe Punët e Jashtme për pasuritë e shpronësuara, sipas këtij vendimi. 
11. Agjencia Shtetërore e Kadastrës pezullon të gjitha transaksionet me pasuritë e shpronësuara deri në momentin e realizimit të procesit të hedhjes së gjurmës së projektit mbi hartën kadastrale dhe regjistron aktin e kalimit të pronësisë në favor të shtetit, në përgjegjësi administrimi të Ministrisë për Evropën dhe Punët e Jashtme për pasuritë e shpronësuara, sipas këtij vendimi. 
12. Ngarkohen Ministria e Infrastrukturës dhe Energjisë, Ministria për Evropën dhe Punët e Jashtme, Agjencia Shtetërore e Kadastrës, Drejtoria Vendore Tiranë Jug, dhe Agjencia Shtetërore për Shpronësimin për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR 
Edi Rama

	Nr.
	PRONARI
	TË DHËNAT KADASTRALE (SIPAS KARTELËS SË PASURISË)
	VLERËSIMET PËR SHPRONËSIM SIPAS LLOJIT Ë PASURISË
	Vlera totale (lekë)
	SHËNIME

	
	Emri
	Atësia
	Mbiemri
	ZK
	Nr. i pasu-risë
	Lloji i pasurisë
	Sipër-faqja totale (m2)
	Truall
	Ndër-tesë
	Shpronësim tokë “truall”
	Ndërtesë banimi (shtëpi)
	Ndërtesë jo banimi
	
	

	
	
	
	
	
	
	
	
	
	
	Sipërfaqja (m2)
	Çmimi (lekë/m2)
	Vlera (lekë)
	Sip. ndërtese konf. ASHK (m2)
	Çmimi mesatar i shitblerjeve sipas ASHK-së (l/m2)

	Vlera (lekë)
	Sip. nd. konf. nga ASHK-ja (m2)
	Vlera sipas preventivit
(lekë)
	
	

	1
	Jurgen
Nikolaus
	Spiro
Spiro
	Treska
Treska
	8160
	4/222
	TRUALL
	2283
	2283
	697.2
	2,283.00
	66,969.00
	152,890,227.00
	1721.7
	170,314
	293,229,613.80
	
	
	446,119,840.80
	Kontratë sipërmarrje/akt marrëveshje ndërmjet zhvilluesit të pronës dhe pronarëve të truallit 
E. Objekti 2-katësh + bodrum, kati përdhes sipërfaqe banimi 697.2 m2, kati nëntokë sipërfaqe banimi 364.8 m2, kati i parë sipërfaqe banimi 659.7 m2 

	2
	Beqir
Shefqet
Rukije
Ferid
Hatlije
Merushe
	Ibrahim
Ibrahim
Ibrahim
Ibrahim
Ibrahim
Mahmut
	Husha
Husha
Husha
Husha
Husha
Reçi
	8160
	4/710
	TRUALL
	196.5
	
	
	196.50
	66,969.00
	13,159,408.50
	
	
	
	
	
	13,159,408.50
	 

	 
	VLERA TOTALE
	459,279,249.30

